CELEX: 62019TN0552
Language: el
Date: 2019-08-07 00:00:00
Title: Υπόθεση Τ-552/19: Προσφυγή της 7ης Αυγούστου 2019 — Malacalza Investimenti κατά ΕΚΤ

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/68
            
         
      Προσφυγή της 7ης Αυγούστου 2019 — Malacalza Investimenti κατά ΕΚΤ
      (Υπόθεση Τ-552/19)
      (2019/C 328/76)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Malacalza Investimenti Srl (Γένοβα, Ιταλία) (εκπρόσωποι: P. Ghiglione, E. De Giorgi και L. Amicarelli, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  στο πλαίσιο της αποδεικτικής διαδικασίας, σύμφωνα με το άρθρο 91, παράγραφος 1, στοιχείο γ', του Κανονισμού Διαδικασίας του Γενικού Δικαστηρίου, να διαταχθεί η προσκόμιση της απόφασης που έλαβε η ΕΚΤ στις 2 Ιανουαρίου 2019 κατά της Banca Carige S.p.A., καθώς και των λοιπών εγγράφων που αποτελούν αντικείμενο της επιβεβαιωτικής αίτησης·
               
            
                  —
               
               
                  να ακυρώσει την προσβαλλόμενη πράξη, όπως αυτή προσδιορίζεται στα αιτήματα της προσφυγής, και
               
            
                  —
               
               
                  να καταδικάσει την ΕΚΤ στην καταβολή των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Η παρούσα προσφυγή στρέφεται κατά της διάταξης της ΕΚΤ της 12ης Ιουνίου 2019 με αριθμό πρωτοκόλλου LS/LdG/19/185, που διαβιβάστηκε ηλεκτρονικά αυθημερόν από την ΕΚΤ σύμφωνα με το άρθρο 8 της απόφασης ΕΚΤ/2004/3, με την οποία απορρίφθηκε στο σύνολό της η επιβεβαιωτική αίτηση που υπέβαλε η Malacalza Investimenti S.r.l. για την απόκτηση πρόσβασης στην απόφαση της 2ας Ιανουαρίου 2019, με την οποία η ΕΚΤ διόρισε τους ειδικούς επιτρόπους της Banca Carige S.p.A., καθώς και σε μια σειρά σχετικών εγγράφων.
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Ο πρώτος λόγος αντλείται από τον παράνομο χαρακτήρα της άρνησης παροχής πρόσβασης στην απόφαση της ΕΚΤ της 2ας Ιανουαρίου 2019, και συγκεκριμένα από:
                  
                              —
                           
                           
                              εσφαλμένη εφαρμογή του άρθρου 4, παράγραφος 1, στοιχείο γ', της απόφασης ΕΚΤ/2004/3· απουσία γενικού τεκμηρίου μη πρόσβασης στις αποφάσεις της ΕΚΤ, καθόσον αποτελούν πράξεις που έχουν δεσμευτική ισχύ και όχι αμιγώς διαδικαστικά έγγραφα·
                           
                        
                              —
                           
                           
                              μη συνδρομή των προϋποθέσεων εφαρμογής του άρθρου 4, παράγραφος 1, στοιχείο γ', της απόφασης ΕΚΤ/2004/3· οι πληροφορίες σχετικά με την Banca Carige S.p.A. έχουν ήδη γνωστοποιηθεί στο κοινό στο πλαίσιο της τήρησης των υποχρεώσεων ενημέρωσης που επιβάλλει η ισχύουσα για τα θέματα αυτά τομεακή νομοθεσία·
                           
                        
                              —
                           
                           
                              παραβίαση των αρχών της αναλογικότητας και της αμεροληψίας που απορρέει από τη μη κοινοποίηση μη εμπιστευτικής έκδοσης της απόφασης της ΕΚΤ της 2ας Ιανουαρίου 2019·
                           
                        
                              —
                           
                           
                              παράβαση του άρθρου 296, παράγραφος 2, της ΣΛΕΕ, λόγω έλλειψης αιτιολογίας της απόφασης περί αρνήσεως παροχής πρόσβασης· και
                           
                        
                              —
                           
                           
                              προσβολή του δικαιώματος άμυνας και του δικαιώματος δικαστικού ελέγχου της προσφεύγουσας.
                           
                        
            
                  2.
               
               
                  Ο δεύτερος λόγος αντλείται από τον παράνομο χαρακτήρα της άρνησης παροχής πρόσβασης στα έγγραφα που αποτελούν αντικείμενο της επιβεβαιωτικής αίτησης, πλην της απόφασης της ΕΚΤ της 2ας Ιανουαρίου 2019, και συγκεκριμένα από:
                  
                              —
                           
                           
                              παράβαση και εσφαλμένη εφαρμογή του άρθρου 4, παράγραφος 1, στοιχείο γ', σε συνδυασμό με το άρθρο 4, παράγραφος 2, πρώτη περίπτωση, της απόφασης ΕΚΤ/2004/3, λόγω μη συνδρομής των προϋποθέσεων εφαρμογής, ανεπαρκούς αιτιολογίας και προσβολής του δικαιώματος άμυνας·
                           
                        
                              —
                           
                           
                              εσφαλμένη εφαρμογή του άρθρου 27 του κανονισμού (ΕΕ) 1024/2013 (1), των άρθρων 53 και επ. της οδηγίας 2013/36/ΕΕ (2), καθώς και του άρθρου 32 του κανονισμού ΕΚΤ 468/2014 (3) και επακόλουθη μη δυνατότητα προβολής προς τη Malacalza Investimenti S.r.l. της ένστασης περί διαφυλάξεως του απορρήτου των πληροφοριών που ενδεχομένως περιλαμβάνονται σε άλλα έγγραφα, πλην της απόφασης της ΕΚΤ της 2ας Ιανουαρίου 2019.
                           
                        
            
         (1)  Κανονισμός (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63).
      
         (2)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ 2013 L 176, σ. 338).
      
         (3)  Κανονισμός (ΕΕ) 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (ΕΕ 2014, L 141, σ. 1).